CELEX: 62010TN0554
Language: et
Date: 2010-11-26 00:00:00
Title: Kohtuasi T-554/10: 26. novembril 2010 esitatud hagi — Evropaïki Dynamiki versus Frontex

29.1.2011   
            
            
               ET
            
            
               Euroopa Liidu Teataja
            
            
               C 30/54
            
         26. novembril 2010 esitatud hagi — Evropaïki Dynamiki versus Frontex
   (Kohtuasi T-554/10)
   ()
   2011/C 30/95
   Kohtumenetluse keel: inglise
   
      Pooled
   
   
      Hagejad: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokkadid N. Korogiannakis ja M. Dermitzakis)
   
      Kostja: Euroopa Liidu välispiiridel tehtava operatiivkoostöö juhtimise Euroopa agentuur (FRONTEX)
   
      Hageja nõuded
   
   
               —
            
            
               tühistada FRONTEXi otsus lükata tagasi pakkumus, mille hageja esitas avatud pakkumismenetluses Frontex/OP/98/2010 — EOROSUR Big Pilot Project (ELT 2010, S 90-134098), ja selle otsusega seotud järgnevad FRONTEXi otsused, seal hulgas otsus sõlmida vastav leping eduka pakkujaga;
            
         
               —
            
            
               tühistada FRONTEXi otsus lükata tagasi pakkumus, mille hageja esitas avatud pakkumismenetluse Frontex/OP/87/2010 — EOROSUR Big Pilot Project — Raamleping (ELT 2010, S 66-098323) osa 1 ja osa 6 kohta, ja selle otsusega seotud järgnevad FRONTEXi otsused, seal hulgas otsus sõlmida vastav leping eduka pakkujaga;
            
         
               —
            
            
               mõista FRONTEXilt hageja kasuks välja kõnealuse pakkumismenetluse tulemusel kantud kahju hüvitis summas 9 358 915,00 eurot;
            
         
               —
            
            
               mõista FRONTEXilt hageja kasuks välja hüvitis kaotatud võimalustest ja maine kahjustamisest tingitud kahju eest summas 935 891,00 eurot;
            
         
               —
            
            
               mõista hageja kohtu- ja muud käesoleva hagiga seotud kulud välja FRONTEXilt isegi siis, kui käesolev hagi jäetakse rahuldamata.
            
         
      Väited ja peamised argumendid
   
   Käesoleva hagiga palub hageja tühistada kostja 16. septembri 2010. aasta otsus ja 20. oktoobri 2010. aasta otsus lükata tagasi hageja pakkumused avatud pakkumismenetluses Frontex/OP/98/2010 — EOROSUR Big Pilot Project — (ELT 2010, S 90-134098) ja avatud pakkumismenetluse Frontex/OP/87/2010 — EOROSUR Big Pilot Project — Raamleping (ELT 2010, S 66-098323) osa 1 ja osa 6 kohta ning nende otsustega seotud järgnevad FRONTEXi otsused, seal hulgas otsus sõlmida vastavad lepingud edukate pakkujatega. Lisaks palub hageja mõista välja pakkumismenetlusega seoses tekkinud kahju hüvitis.
   Oma nõuete toetuseks esitab hageja järgmised argumendid.
   Esiteks väidab hageja, et kostja on rikkunud finantsmääruse (1) artikli 100 lõiget 2 — kohustust esitada põhjendused, kuna FRONTEX keeldus esitamast hagejale piisavat põhjendust või selgitust.
   Lisaks väidab hageja, et kostja tegi mitu tõsist hindamisviga, rikkus diskrimineerimise keelu põhimõtet ja ei järginud välistamiskriteeriume, rikkudes nii finantsmääruse artikli 93 lõike 1 punkti f ja artiklit 94.
   Lõpetuseks väidab hageja, et kostja rikkus hea halduse põhimõtet, kuna ta ajas ebaseaduslikult omavahel segamini valikukriteeriumid ja lepingu sõlmimise kriteeriumid.
   
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk; ELT eriväljanne, 01/04, lk 74).